Versie van 6 nov 2010 om 16:30 (bewerken)
Versie van 6 nov 2010 om 16:37 (bewerken) (ongedaan maken)
Versie van 6 nov 2010 om 16:37
Overgenomen van "https://archiefwiki.pleio.nl/index.php?title=Structuurbeginsel&oldid=3909" Marx sê glo ‘sayonara’ aan SA | Netwerk24
Proteas onoorwonne teen Afrika-spanne
Drie uit drie! Suid-Afrika se netbalspan is steeds onoorwonne in die Afrikabeker-toernooi wat in Bellville beslis word.
Marx sê glo ‘sayonara’ aan SA
Deur Stephen Nell 14 Junie 2019 06:17
Malcolm Marx. Foto: Getty Images
Die Springbok-haker Malcolm Marx gaan glo ná vanjaar se Wêreldbeker-toernooi sy rugbyloopbaan in Japan voortsit.
Netwerk24 het betroubaar verneem dat Marx minstens aanstaande jaar in Japan gaan speel – glo vir die Docomo Red Hurricanes. Daar is ’n moontlikheid dat sy kontrak oor twee seisoene kan strek.
Marx (24), wat alom as die beste haker ter wêreld gereken word, gaan egter nie onbepaald vir Suid-Afrikaanse rugby verlore wees nie.
Daar is sprake dat hy in 2020 ’n blaaskans gaan neem van die stampe en stote wat hy in Leeus- en Springbok-kleure kry, maar dat hy in 2021 vir die Britse en Ierse Leeus se toer Suid-Afrika toe beskikbaar sal wees.
Rudolf Straeuli, uitvoerende hoof van die Goue Leeus Rugbyunie, wou by navraag nie amptelik kommentaar lewer nie.
’n Aanduiding dat daar in die Goudstad nuwe planne op haker beraam word, is dat ’n werwingsbeampte van die GLRU vandeesweek na die Stormers-haker Scarra Ntubeni voelers uitgesteek het. Ntubeni wil egter in die Westelike Provinsie bly.
Provinsies kontrakteer vanaf 2020 uitsluitlik spelers, met Saru wat bybetalings maak aan diegene wat hulle as “van nasionale belang” reken.
Die voortgesette uittog van topspelers uit Suid-Afrika is geen verrassing nie. Dit gebeur ná elke Wêreldbeker-siklus en die Suid-Afrikaanse Rugbyunie (Saru) het ook nou weggedoen met Bok-kontrakte. Provinsies kontrakteer vanaf 2020 uitsluitlik spelers, met Saru wat bybetalings maak aan diegene wat hulle as “van nasionale belang” reken.
Met die dat Saru se pot goud nou onder meer spelers verdeel word, is die natuurlike gevolg dat die room van Suid-Afrika se rugbytalent plaaslik minder as voorheen sal verdien.
Ander top-Bokke wat ná die WB-toernooi oorsee gaan speel is Eben Etzebeth, Handré Pollard, Jesse Kriel, Damian de Allende en Lood de Jager.
Saru het besluit om nie meer finansieel met klubs mee te ding nie en gaan vorentoe Wêreldrugby se regulasie afdwing wat klubs verplig om spelers vir toetsrugby vry te stel.
Die Nieu-Seelandse Rugbyunie moes vandeesweek ook vrede maak met die verlies van die slot Brodie Retallick, maar het terselfdertyd met hom ’n kontrak gesluit om in Mei 2021 terug te keer met die oog op 2023 se WB-toernooi in Frankryk.
Meer oor: Eben Etzebeth | Handre Pollard | Malcolm Marx | Japan | Rugby | Kontrak | Haker | Oorsee | Superrugby | Springbok
Marx gee Leeus woema, Jantjies ‘gestraf’
Marx ‘hartseer’ oor Akker nie gaan speel
SA Rugbyunie skaf Bok-kontrakte af
‘Sale-Bokke’ span Du Preez-tweeling óók in
Dis maak of breek in stryd om DA-voorsitter!
Brexit-chaos kort voor stemmery